钦定古今图书集成/明伦汇编/氏族典/第120卷 > 陈少游
## 钦定古今图书集成/明伦汇编/氏族典/第120卷 > 陈少游

按《唐书陈少游传》：“少游，博州博平人。幼习《老子》、庄周
书，为崇元生，诸儒推为都讲。有娼者欲对广众切问
以屈少游。及升坐，音吐清辩，据引淹该，问穷而对有
馀。大学士陈希烈高其能。既擢第，补南平令，治有声，
累迁侍御史、回纥粮料使，加检校职方员外郎。充使。
检校郎官自少游始。仆固怀恩表署河北副元帅判”
官，迁晋郑二州刺史。少游长权变，所至一切干济，贿
谢权幸，以是数迁。李抱玉表泽潞副使，为陈郑留后。
永泰中，复奏为陇右行军司马，擢桂管观察使。少游
不乐远去，规徙近镇，改宣歙池观察使。大历五年徙
浙东，封颍川县子，迁淮南节度使。建中初累进检校
尚书左仆射，加同中书门下平章事。李希烈陷汴，声言袭江、淮，少游惧，送款。会刘洽取汴州，得希烈伪起
居注书，“某月日，陈少游上表归顺。”少游闻，羞悸，发病
死，年六十一。赠太尉。